༄༅། །ཀྱེ། ཆོས་དབྱིངས་བདེ་བ་ཆེན་པོའི་ཕོ་བྲང་ནས། །དངོས་བརྒྱུད་བླ་
མ་ཡི་དམ་སངས་རྒྱས་དང་། །དཔའ་བོ་མཁའ་འགྲོ་ཆོས་སྐྱོང་སྲུང་མའི་ཚོགས། །
སྤྱན་འདྲེན་མཆོད་པའི་གནས་འདིར་ད་ཚུར་བྱོན། །རྒྱ་གར་མོན་བོད་མ་ཧཱ་ཙི་ན་
དང་། །ཧོར་སོགས་ཡུལ་གྱི་གཞི་བདག་ཐམས་ཅད་དང༌། །ཁྱད་པར་བདག་གི་
མགོན་དང་གྲོགས་མཛད་པའི། །མཐུ་ལྡན་སྲུང་མ་མ་ལུས་ད་ཚུར་བྱོན། །ཀྱཻ། ཏིང་
འཛིན་ཕྱག་རྒྱ་ཆོས་དབྱིངས་བདེན་པའི་མཐུས། །བྱུང་བའི་མཁོ་དགུའི་ཡོ་བྱད་
མཐའ་ཡས་པ། །མགྲོན་དུ་བོས་པ་རྣམས་ཀྱི་སྤྱན་ལམ་དུ། །བྱུང་ཞིང་རྒྱས་ལ་ཐུགས་
དམ་སྐོངས་གྱུར་ཅིག །ཕྱི་ནང་གསང་བའི་རྟེན་དང་བསྲེག་རྫས་དང་། །རི་རབ་
གླིང་བཞི་གླིང་ཕྲན་ཉི་ཟླ་སོགས། །དངོས་བཤམས་ཡིད་ཀྱིས་སྤྲུལ་བའི་མཆོད་ཚོགས་
འདིས། །མཐུ་ལྡན་སྲུང་མའི་ཐུགས་བསྐང་དགྱེས་གྱུར་ཅིག །ཀྱེ། དངོས་དང་
བརྒྱུད་པའི་བླ་མའི་སྤྱན་སྔ་རུ། །དམ་ལྡན་བུ་བཞིན་སྐྱོང་བར་ཞལ་བཞེས་པའི། །
མཐུ་ལྡན་བཀའ་སྡོད་སྲུང་མའི་ཚོགས་རྣམས་ལ། །བསྟོད་དོ་གཡེལ་མེད་རྟག་ཏུ་
གྲོགས་མཛོད་ཅིག །མདོར་ན་བདག་གི་ཆོས་སྲིད་མ་ལུས་པ། །ཚངས་དང་ལྷ་
དབང་སོགས་དང་ལ་འགྲན་ཞིང༌། །དུས་རྣམ་ཀུན་ཏུ་དགེ་བའི་བཀྲ་ཤིས་གླུས། །
འཇིན་མའི་ཁྱོན་ཀུན་ཡོངས་སུ་ཁྱབ་གྱུར་ཅིག །ཅེས་པ་འདི་ནི་དད་ལྡན་ཧར་ཆེན་བློ་
བཟང་ཚེ་བརྟན་གུང་གིས་བསྐུལ་བའི་ངོར། བློ་བཟང་བསྟན་པའི་ཉི་མས་ཙན་དན་ཇོ་བོར་འཕྲལ་
དུ་སྦྱར་བའི་ཡི་གེ་བ་ནི་རབ་འབྱམས་སྨྲ་བ་འཇམ་དབྱངས་ཕུན་ཚོགས་ཀྱིས་བགྱིས་པའོ། ། །།
371

མ་